《落叶二首用前咏落叶韵 其一》
清代·陈曾寿

天涯摇落本相关，漫借霜华发醉颜。酒罢几番闻夜雨，妆成容醉换寒山。

抱残碧树蝉同尽，望断平沙雁不还。多谢故人书远忆，狮窝锦幛梦跻攀。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。